**Brian L. Roberts**, nado en Filadelfia o 28 de xuño de 1959, é un empresario multimillonario estadounidense, presidente e CEO de Comcast, unha empresa norteamericana que ofrece produtos e servizos de cable, entretemento e comunicacións que fundou seu pai, Ralph J. Roberts.

Traxectoria
-----------

Roberts naceu no seu dunha familia xudía en Pensilvania, fillo de Ralph J. Roberts, o fundador de Comcast Corporation, e de Suzanne (de solteira Fleisher), unha antiga actriz e dramaturga. Seu avó materno, Alfred W. Fleisher, fora un investidor inmobiliario e filántropo que apoiou a reforma penitenciaria. Roberts formouse na Germantown Academy e obtivo unha licenciatura en Ciencias na Wharton School da Universidade de Pensilvania en 1981, e inmediatamente comezou a traballar no seo da empresa familiar.

En febreiro de 1990 Roberts sucedeu a seu pai como presidente de Comcast Corporation con 31 anos. Roberts exerceu como presidente da National Cable & Telecommunications Association (NCTA) de 1995 a 1996, coincidindo coa entrada en vigor da lei desreguladora de Telecomunicacións de 1996. Entre 2005 e 2007 foi presidente do consello de administración da NCTA. 

En 2000, Roberts adquiriu AT&T Broadband por 53 200 millóns de dólares en accións e asumiu a súa débeda, ese acordo permitiulle a Comcast converterse no maior operador de cable do mund e en 2009 Comcast fíxose con NBCUniversal .

En 2021 Roberts ingresou polos seus cargos en Comcast 34 millóns de dólares  e en 2022 calculábase o seu patrimonio neto en 1,3 mil millóns de dólares .

### Actividade deportiva

Xogador de squash, Roberts xogou durante a súa etapa universitaria na Ivy League e tras a súa graduación competiu nos Xogos Macabeos en Israel, gañou co equipo dos Estados Unidos medallas de prata en 1981, 1985 e 1997, de ouro en 2005 e de novo prata en 2009. O 21 de outubro de 2012 Maccabi USA homenaxeouno como unha "Lenda dos Macabeos".

### Política

Roberts foi copresidente fundador de Filadelfia 2000, o comité anfitrión non partidista da Convención Nacional Republicana de 2000. O *Pennsylvania Report* incluíu a Roberts na listaxa de 2003 dos persoeiros máis poderosos na política de Pensilvania, e sinalou a súa influencia co gobernador de Pensilvania, Ed Rendell.

Dende 2006 doou máis de 76.000 dólares a candidatos demócratas e 13.500 dólares a republicanos. En decembro de 2009 escribiu unha carta ao presidente Barack Obama para darlle o seu apoio á Lei de protección do paciente e atención accesible.

Roberts está considerado próximo ao Partido Demócrata e apoiou a Hillary Clinton nas eleccións presidenciais dos Estados Unidos de 2016 .

Notas
-----

1. ↑  "Brian Roberts’ Jewish Roots and Outsized Ambition Drive Comcast’s Rise in Media". *The Forward*. 2 de marzo de 2014.
2. ↑  Philadelphia Inquirer: "A continual spotlight awaits a 'very private' Brian Roberts AT&T deal catapults Comcast's chief to the industry forefront" By Benjamin Y. Lowe 21 de decembro de 2001
3. ↑  Geraldine Fabrikant (8 de febreiro de 1990). "Business People; Son Succeeds Father As Comcast President". *The New York Times*.
4. ↑  "Comcast's Brian Roberts Elected Chairman of NCTA Board". *NCTA*. 11 de abril de 2005.
5. ↑  "Brian Roberts. Chairman and CEO, Comcast Corporation". *Obama White House*.
6. ↑  "Bold Leader Spotlight: Brian L. Roberts, Chairman and CEO Comcast Corporation". *Bold Business*.
7. ↑  "Brian L. Roberts". *salary.com*.
8. ↑  "Brian Roberts". *Forbes profile*.
9. ↑  "Brian Roberts". *Philadelphia Jewish Sports Hall of Fame*.
10. ↑  Michael Elkin "Shoah Salute: Personal Meaning for Comcast CEO" Arquivado 19 de abril de 2016 en Wayback Machine. jewishexponent.com, May 4, 2011; accessed June 20, 2015.
11. ↑  "The PA Report 'Power 75' List" (PDF). *Pennsylvania Report*. Arquivado dende o orixinal (PDF) o 20 de setembro de 2006. Consultado o 21 de decembro de 2022.
12. ↑  "Comcast-NBC deal finds campaign cash converging with Obama’s principles". *The Hill*. 12 de xuño de 2009.
13. ↑  "Comcast/NBC fired and insulted Trump and now faces a grudge-holding president". *he Philadelphia Inquirer*. 13 de xaneiro de 2017.

|  |  |
| --- | --- |
| Control de autoridades | 
* Wd: Q4964404
* WorldCat
* LCCN: n2004140780
* Munzinger: 00000028764

 |